पाएं अपने शहर की ताज़ा ख़बरें और फ्री ई-पेपरडाउनलोड करें
चंडीगढ़। ये रहने वाले तो हैं हमीरपुर (हिमाचल प्रदेश) के पर गाते हैं पंजाबी गाने। इनका असली नाम है हनीश कौशल। पर निक नेम है हनी और इनकी मां हमेशा इन्हें बाबा बुलाती थीं, इसलिए ये बन गए बाबा हनी। बाबा अपनी तीसरी म्यूजिक एल्बम 'ब्राउन लेग्स लॉन्च करने मंगलवार को पहुंचे सेक्टर-27 के चंडीगढ़ प्रेस क्लब। इससे पहले 2011 में उनकी पहली एल्बम 'बॉम्बशेल बिल्लो और 2012 में दूसरी एल्बम 'बल्ले पंजाबीज़ आ चुकी हैं।
इस नई एल्बम में कुल आठ गाने हैं जिनमें से टाइटल सॉन्ग की वीडियो इन दिनों टीवी चैनल्स पर चल रही है। तीन साल पहले तक बाबा दुबई की एक कंपनी के लिए मर्चेंट नेवी में जॉब करते थे। उन्होंने बताया, 'गाने का शौक तो बचपन से ही था।
अकसर मैं मुंबई आया करता था तो सोचा कि अपने पैशन को ही आगे बढ़ाऊं। अब हर साल कम से कम एक एल्बम रिलीज करने का प्लैन है। बॉलीवुड में भी कोशिशें जारी रहेंगी। बाबा इस एल्बम को पंजाबी नहीं बल्कि 'अर्बन पंजाबी का नाम देते हैं। उनके मुताबिक ये उन गानों से बिल्कुल अलग है जो पंजाब के अंदरूनी हिस्सों में चलते हैं। इस एल्बम का म्यूजिक उन्होंने अपने दोस्त आर्य आचार्य के साथ मिलकर तैयार किया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn